Hæstu fundarstaðir eru á Upsadal á Upsaströnd og á Fljótsheiði í um 250 m hæð , og í Ljótsstaðahalli við Laxárdal í 230 m . Keldustörin er meðalstór , fagurgræn stör með tveim til þrem stuttum , hangandi , legglöngum kvenöxum og einu uppréttu karlaxi . Axhlífar eru dökkbrúnar , langar og oddmjóar ; oddurinn oft boginn og nær langt upp fyrir hulstrið sem er grænt , oft dökkt að ofan , trjónulaust , hrjúft . Frænin eru þrjú .